ེན་ནས། སེམས་ཀྱི་ཏིང་ངེ་འཛིན་རེ་རེ་རང་དབང་མེད་པར་སྐྱེ་སྟེ། རྩ་
རླུང་ཐིག་ལེ་གསུམ་ཀ་ཡང་འཕྲུལ་འཁོར་ལུས་གནད་འཐེམས་པ་གཅིག་གིས་
དབང་དུ་བསྡུས་པ་ལགས།
གཉིས་པ་ཡོན་ཏན་འབྱུང་བ་རླུང་གི་གནད་ནི། རྡོ་རྗེ་ཐེག་པའི་རླུང་སྦྱོར་
- 132 -

རི་ཁྲོད་པ་དར་མ་རྒྱལ་མཚན་གྱི་གསུང༌།
{
དབང་གིས་མངོན་པར་རྟོགས་པ་ཐུན་མོང་མ་ཡིན་པ་རྒྱུད་ཀྱི་དགོངས་པ་ནི།
རླུང་བཅུ་གཅིག་ཏུ་ཟིན་ཅིང་འབྱུང་འཇུག་གནས་གསུམ་ལམ་དུ་སློངས་པ་
སྟེ། འདིར་རྡོ་རྗེ་གདན་བཞིའི་རྗེས་སུ་འབྲངས་ནས། འཇམ་རླུང་ལ་སྦྱོར་བ་
བཞི་ལྡན་གྱིས་གནད་སྟོན་ཏེ། དེ་སྐད་དུ་ཡང་། རྔུབ་དང་དགང་དང་གཞིལ་
བ་དང་། །མདའ་ལྟར་འཕང་དང་རྣམ་པ་བཞི། །རླུང་སྦྱོར་བཞི་ལྡན་མ་ཤེས་
ན། །ཡོན་ཏན་སྐྱོན་དུ་འགྱུར་བ་ཡོད། །ཅེས་པ་སྟེ་དེ་ཡང་དང་པོ་བུད་པ་
གསུམ་སྔོན་དུ་སོང་བས། རྔུབ་པ་འཇམ་ལ་རིང་བ་གསུམ་གྱི་ཤུགས་རྫོགས་པ་
དང༌། དེ་སྨད་དུ་བསྐྱུར་བས་ལྟེ་འོག་ཏུ་འདྲིལ་བ་དང༌། དེ་དང་དུས་མཉམ་
དུ་འོག་རླུང་ཡང་འཐེན་ཏེ། དགང་བས་རླུང་རང་སར་ཁེགས་ཤིང༌། རླུང་བཅུ་
ཇི་ལྟར་ཟིན་པ་དང༌། གཞིལ་པས་རླུང་དེ་རྩ་མིག་ཏུ་ཁྲེམས་པ་དང༌། གཏོང་
བ་ཅུང་ཟད་ནང་དུ་འཐེན་ཏེ་ཤེད་ཀྱིས་བུས་པས་འབྱུང་བ་ཐུན་དུ་སློངས་པ་
སྟེ། དེ་ལྟར་གཡས་དང་གཡོན་དང་དབུས་སུ་གཉིས་ཏེ། གཞི་སྐོར་ཅིག་ལ་
ཐུན་གཅིག་ཏུ་བྱས་པའི། དམིགས་པ་དང་པོ་ལ་དྲུག་ཅུ། གཉིས་པ་ལ་བརྒྱད་
བཅུ། གསུམ་པ་ལ་བརྒྱ། བཞི་པ་ཡན་ཆད་ལ་ཕྱེད་དང་ཉིས་བརྒྱ་ཙམ་མམ།
ཁམས་ཀྱི་ཐུབ་ན་དེ་བས་ཀྱང་མང་བར་བསྒོམ། དུས་རྒྱུན་དུ་འོག་རླུང་འཐེན་
ཅིང་། སྟེང་རླུང་འཇམ་པོ་ལྟེ་བར་གནས་པར་བྱའོ། །
གསུམ་པ་ཡུལ་གྱི་གནད་ལ་དམིགས་པའི་གནད་བདུན་ཏེ། དང་པོ་སྲན་
མ་ལྟ་བུ་ནི་འཕྲུལ་འཁོར་ལེགས་པར་བཅས་ལ། སེམས་ཅན་ཐམས་ཅད་ཀྱི་
དོན་དུ་ཚེ་འདི་ཉིད་ལ་རྡོ་རྗེ་འཆང་གི་གོ་འཕང་ཐོབ་པར་བྱ། དེའི་ཆེད་དུ་
གཏུམ་མོའི་རྣལ་འབྱོར་བསྒོམ་སྙམ་དུ་སེམས་བསྐྱེད། ལུས་ཡི་དམ་གྱི་ལྷར་
བསྒོམ། ཕྱི་ཡི་དམ་གྱི་ལྷའི་རྣམ་པ་ལ། ནང་སྟོང་ར་སྲབ་སང་ངེ་ཡོད་པ།
- 133
-

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
ལྟེ་འོག་སོར་བཞིར་མེ་སྲན་མ་ཙམ་ཆེ་ཆུང་། ཁ་དོག་དམར་བ་ངོ་བོ་ཚ་བ་
འཚིག་པ་ངར་དང་བཅས་པ། ཁྲོ་ཆུའི་རྡོག་མ་ལྟ་བུ་རེག་མི་བཟོད་པ་ཞིག་
བསྒོམས་ལ། དེ་ལ་ཁབ་མིག་ཏུ་སྐུད་པ་འཛུད་པ་བཞིན་དུ་ཤེས་པ་རྩེ་གཅིག་
ཏུ་གཏད་དོ། །
གཉིས་པ་མོ་ཁབ་ལྟ་བུ་ནི། མེ་སྲན་མ་ཙམ་དེ་ལས་མེ་ལྕེ་འབར་བས།
རིང་ཐུང་སོར་བཞི་པ་ཕྲ་སྦོམ་ཟངས་མའི་རྒྱ་ཁབ་ཙམ་མམ། ཞུགས་མར་
བཟང་ཤོས་ཙམ་ཁ་དོག་དམར་བ། ངོ་བོ་ཚ་བ། རྩེ་མོ་རྣོ་བ། འཚིག་པ་ངར་
དང་བཅས་པ། སྤུ་རྩེ་རླུང་གིས་བཏབ་པ་ལྟ་བུར་མྱུར་བ་སྟེ། མེ་ཆོས་བཞི་
དང་ལྡན་པ་དེ་ལ་དམིགས་པ་རྩེ་གཅིག་ཏུ་གཏད།
གསུམ་པ་རྩའི་ནང་དུ་གཟུད་པ་ནི། སྤྱིར་གཏུམ་མོ་རྩ་ལ་བརྟེན་པའི་
གཏུམ་མོ་དང་། འཁོར་ལོ་ལ་བརྟེན་པའི་གཏུམ་མོ་དང༌། འཁོར་ལོ་སྤངས་
པའི་གྲངས་འཛིན་པ་བྱ་བ་ཡོད་པ་ལས། འདི་རྩ་ལ་བརྟེན་པའི་གཏུམ་མོ་
ཡིན། རྩ་དབུ་མ་འདི་མུ་སྟེགས་བྱེད་དང༌། མཚན་ཉིད་ཐེག་པ་དང་། སྔགས་
ཕྱི་པ་མན་ཆད་ལ་མ་གྲགས་པས་རྣལ་འབྱོར་བླ་ན་མེད་པའི་ཐུན་མོང་མ་
ཡིན་པའི་ཁྱད་པར་གྱི་ཆོས་ཡིན། འདི་བསྒོམས་པ་ཙམ་གྱིས་གེགས་སྐྱོན་གང་
ཡང་མི་འབྱུང་ལ། རྣམ་པར་མི་རྟོག་པའི་ཡེ་ཤེས་སྐྱེ་ཞིང༌། ཡོན་ཏན་དཔག་
ཏུ་མེད་པ་འབྱུང་བ་ཡིན་ནོ། །དེ་ལ་རྩ་དབུ་མ་ཁ་དོག་དམར་པོ་ཏིལ་མར་གྱི་
མར་མེ་ལྟར་གསལ་བ། སྦོམ་ཕྲ་མདའ་སྙུག་ཙམ་སྤྱི་བོ་ནས་གསང་གནས་ཀྱི་
བར་དུ་དམར་ལྷང་ངེ་ཡོད་པར་བསམ། རྩ་དེའི་ནང་ན་ཡར་མེ་ལྕེ་དེ་ཞུགས་
ནས། ཇེ་རིང་ཇེ་རིང་ལ་སྤྱི་བོ་ནས་ཀྱང་སོར་བཞི་ཙམ་འབར་བ་བསམ། མེ་
ལྕེ་འབར་བ་དེ་དམིགས་པའི་ཡུལ་དུ་བྱས་ལ། དམིགས་པའི་གནད་ལྟེ་འོག་
-134-
:

རི་ཁྲོད་པ་དར་མ་རྒྱལ་མཚན་གྱི་གསུང་།
:
སོར་བཞིའི་མེ་ལ་གཏད་དོ། ། །
བཞི་པ་དུ་བ་གདུགས་བཞིན་བསྐྱིལ་བ་ནི། མེའི་རྩེ་མོ་ལ་དུ་བ་གདུགས་
བཞིན་བྱུང་ནས། དེ་སྤྲིན་བཞིན་ཆགས་པས་གདུགས་བཞིན་འཁྱིལ་ལེ་ཁྲིག་
གེ་ཡོད་པར་བསམ། དམིགས་པའི་གནད་ལྟེ་འོག་སོར་བཞིའི་མེའི་རྩ་བ་ལ་
གཏད།
ལྔ་པ་དུ་བ་གོས་སུ་བགོ་བ་ནི། མེའི་རྩེ་མོའི་དུ་བ་རི་ལ་སྨུག་པས་གཡོགས་
པ་བཞིན་དུ། དུ་བར་ཁད་དེ་ཁྲིང་ངེ་ཡོད་པར་བསམ། ལུས་ཀྱི་ནང་ནས་ཡར་
མེ་དམར་ན་ར་ར་འབར་བའི་རྩ་བ་ལ་ཤེས་པ་རྩེ་གཅིག་ཏུ་གཏད་དོ། །
དྲུག་པ་མེས་ཚིགས་གཞུང་བསྲོ་བ་ནི། མེ་ལྕེ་ཡར་སྤྱི་བོ་ནས་ཐོན། མར་
གུག་མར་བཤང་ལམ་ནས་ཐོན་ནས་ཡར་གུག་ནས་རྩེ་མོ་གཉིས་པོ་རྒྱབ་ཏུ་
ཕྲད་པས། མེའི་འཁོར་ལོ་གཅིག་ཏུ་སོང་བར་བསམ། དེ་ལ་རླུང་དྲག་ཏུ་
བཟུང་བས། མེའི་འཁོར་ལོ་དེས་ཡར་ཤུད་མར་ཤུད་ཡོད་པ་ལ་ཤེས་པ་རྩེ་
གཅིག་ཏུ་གཏད།
བདུན་པ་མེ་དང་ཉི་མས་བསྲོ་བ་ནི། ལུས་ཀྱི་དཀྱིལ་གྱི་རྩ་དབུ་མ་ལ། རྩ་
ཕྲན་ཐམས་ཅད་ཀྱི་རྩ་བ་ཟུག་ཡོད་པར་བསམ། དབུ་མའི་ནང་ན་ཡར་མེ་
འབར་བས་ལུས་ཀྱི་རྩ་ཕྲན་ཐམས་ཅད་ན་ཕར་མེ་ལྕེ་སོང་བས། རྩ་ཐམས་ཅད་
མེ་ལྕེ་རུ་ཤིག་ཤིག་ཡོད་པར་བསམ། བ་སྤུའི་བུ་ག་ན་ཡར་ལ་མེ་ལྕེ་ཉུག་ཉུག་
ཡོད་པར་བསམ། ཕྱིའི་ཕྱོགས་བཞིར་ཉི་མའི་དཀྱིལ་འཁོར་བཞི་བསམ། དེའི་
འོད་ཟེར་རང་ངོས་སུ་ཡོད་པའི་ཉི་མའི་འོད་ཟེར་དང་མེའི་རྩེ་མོ་སྣ་འཕྲད་པ་
ཙམ་དུ། ལུས་ཕྱི་ནང་མེད་པར་དྲོད་དུ་འུ་རུ་རུ་ཡོད་པ་ལ། ཤེས་པ་རྩེ་གཅིག་
ཏུ་གཏད་ལ་བསྒོམ། དེ་ཐམས་ཅད་ལ་སེམས་དམིགས་པ་ལ་ཟིན་པ་དང་།
- -
-
135

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
ལུས་ཉྭ་བཞི་སྒྲིམས་པ་དང་། རླུང་སྟེང་འོག་དྲག་ཏུ་ཁེགས་པ་གསུམ་ཚོགས་
པ་གཅིག་ཏུ་བྱེད་པ་གལ་ཆེ་སྟེ། བསྒོམས་པས་སྐྱོ་ན་ཧུར་བྱུང་དུ་མི་ལྡང་བར།
རིག་པ་སེམས་ཀྱི་སོ་གཟུང་ལ་ལྡང༌། མི་སྒོམ་པའི་དུས་ཐམས་ཅད་དུ་ཡང་
མེའི་དམིགས་པ་དེ་ཏུར་རེ་དྲན་པར་བྱའོ། །དུས་རྒྱུན་དུ་འཁྱགས་པ་ཡིད་ལ་
མི་བྱ་བར། དྲོ་ཧུར་རེ་ཚ་ལམ་མེ། ཉི་མ་སྟོང་གིས་གདུངས་པ་བཞིན་བསྒོམ་
མོ། །དེ་ལྟར་དམིགས་པ་བདུན་པོ་དེ་ལ་རྩོལ་བའི་ཁྱད་ཀྱིས་ཞག་རེའམ།
གཉིས་སམ་གསུམ་དུ་བསྒོམ་པར་བྱའོ། །
༈ གསུམ་པ་རྗེས་ཀྱི་ཆོས་ལ:གསུམ:(གཉིས་)ཏེ། གེགས་བསལ་བ་དང་།
བདེ་དྲོད་རྒྱུན་དུ་བསྐྱང་བའོ། །དང་པོ་ནི་སྤྱིར་གནད་གསུམ་མ་འཁྲུལ་པའི་
ལག་ལེན་ཤེས་ན། གེགས་གཏན་མི་འབྱུང་ལ། རྒྱ་(ལ་)གལ་ཏེ་བྱུང་ན་གེགས་
བཞི་སྟེ། འཇིང་པ་རེངས་པ་དང༌། ལྕེ་ཆུང་བབས་པ་དང༌། རོ་སྟོད་ན་བ་
དང༌། དྲོད་ཕྱིར་ཐོན་པའོ། །འཇིང་པ་རེངས་པའམ། མགྲིན་པའི་གནས་སུ་
ན་བ་བྱུང་ན། རླུང་དྲག་ཏུ་གཟུང་སྟེ་ལག་པའི་མཐེ་བོང་གཉིས་ཀྱིས་ལོངས་
སྤྱོད་ཀྱི་རླབས་གཉིས་འཕར་མི་ནུས་པ་ཙམ་དུ་མནན་ལ། རླུང་མི་ཐུབ་པ་
དང་། མཐེ་བོང་གཉིས་བཏེག་སྟེ། རླུང་དྲག་ཏུ་ཤར་ཤར་བུད། དེས་སེལ་བར་
འགྱུར་རོ། །
ལྕེ་ཆུང་བབས་ན། རླུང་གཟུང་སྟེ་སེམས་མ་ཡེངས་པར་འདུག་ལ། གྲོགས་
གཅིག་གིས་ལྟག་ནས་སྤྱི་གཙུག་གི་སྐྲ་ནས་ཡིད་ལ་མེད་པར་འཐེན། དེ་དང་
དུས་མཚུངས་སུ་རླུང་ཕྱིར་བུད། དེ་ལྟ་བུ་གཉིས་གསུམ་གྱིས་སེལ་བར་འགྱུར་
རོ། །
རོ་སྟོད་ན་ཞིང་གང་བ་བྱུང་ན། འཕྲུལ་འཁོར་དགྱེ་ཞིང་དཔུང་པ་ལྟག་
- 136

རི་ཁྲོད་པ་དར་མ་རྒྱལ་མཚན་གྱི་གསུང་།
ཏུ་བརྒྱང་བ་དང་། རླུང་སྟོད་དུ་བསྐྱུར་ཏེ་རོ་སྟོད་སེང་བསེངས་ལ། རླུང་མི་
མནན་པར་རང་སར་སིང་ངེ་ཁེགས་པར་བྱ། དེས་མ་ཕན་ན་རླུང་བཟུང་སྟེ།
དཔུང་པ་གཉིས་པོ་ཕྱི་རུ་བསྐོར་ནང་དུ་བསྐོར་རྒྱབ་ཏུ་བརྒྱངས་ཏེ་རླུང་ཤད་
ཕྱི་རུ་བུད། དེ་ལྟར་ལན་འགའ་བྱས་པས་སེལ་ལོ། །
དྲོད་ཕྱི་རུ་ཐོན་པ་ནི། དྲོད་སྐྱེ་བའི་འཕྲོ་ལ་གྲང་ཞུམ་འདུག་ན། གསུས་པ་
མ་གཏོགས་པའི་ལུས་ཐམས་ཅད་ལ་མར་རྙིང་པའི་སྐུ་མཉེ་བྱ། ཁྱད་པར་དུ་
མཐིལ་བཞི་དང་། ཚིགས་བཞི་དང་། ཚིགས་གཞུང་རྣམས་ལ་སྐུ་མཉེ་བྱ། དེ་
ནས་བསྒོམས་པས་དྲོད་མལ་དུ་ཚུད་པར་འགྱུར་རོ། །དུས་རྒྱུན་དུ་རྔུལ་ཡོང་
ན། ཚ་བ་གསུམ་ཞིབ་ཏུ་བཏགས་པ་མར་རྙིང་པ་དང་སྦྱར་ལ། ལུས་ཐམས་
ཅད་ལ་སྐུ་མཉེ་བྱ་སྟེ། རྫ་གསར་པ་སྔར་ལོངས་མ་སྤྱད་པ་དང་། སྲན་ཕྱེ་
བསྲེས་པ་ཞོ་ལ་སྦྱར་བའི་དྲིལ་ཕྱིས་བྱས་ན་ཆད་པར་འགྱུར་རོ། །
གཉིས་པ་བདེ་དྲོད་རྒྱུན་དུ་བསྐྱང་བ་ནི། སྤྱིར་ཡོན་ཏན་གྱི་ཆོས་ཐམས་
ཅད་སྐྱེ་བ་བས་བསྐྱང་བ་དཀའ། བསྐྱང་བ་བས་ལམ་དུ་འགྲོ་བ་དཀའ་བ་
ཡིན། གཏུམ་མོ་བདེ་དྲོད་རྒྱུན་དུ་བསྐྱང་བ་ལ། རྗེས་ཐོབ་སྤྱོད་ལམ་གྱི་རྣལ་
འབྱོར་གལ་ཆེ་སྟེ། དུས་རྒྱུན་དུ་འཕྲུལ་འཁོར་སྔ་མ་བྱ། དམིགས་པ་ཕྱི་མ་སྒོམ།
ཞག་རེ་ལ་རླུང་བཞི་སྐོར་ཉི་ཤུ་རྩ་ལྔ་བས་མི་ཉུང་བ་བསྒོམ། མེའི་དམིགས་པ་
དེ་དུས་རྒྱུན་དུ་དྲན་པར་བྱ་ཞིང་། གྲང་བ་ཡིད་ལ་མི་བྱ། ཁ་ཟས་ཐམས་ཅད་
ཡེ་ཤེས་ཀྱི་མེར་བྱིན་གྱིས་བརླབས་ལ་ལོངས་སྤྱོད། གོས་ཀྱང་ཡེ་ཤེས་ཀྱི་མེར་
བྱིན་གྱིས་བརླབས་ལ་བགོ །བྱིན་གྱིས་བརླབས་པའི་རས་གོས་དང་མི་འབྲལ་
བར་བྱ་ཞིང་། ཕྲུག་དང་སྐྱི་བསྡུས་ལ་སོགས་པ་གོན་ན་དྲོད་འཆོར་རོ། །མལ་
དྲི་མ་ཅན་དུ་མི་ཉལ། ཉལ་ན་དྲོད་འཆོར་རོ། །གཏུམ་མོ་མ་བསྐྱངས་པ་དང་
- 137 -

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
གཞིབས་ལ་མི་ཉལ། མེ་དང་ཉི་མ་རིང་དུ་སྤང་། ཆུ་ལ་མི་རྒལ། རྐང་རྗེན་
མི་བྱ། མེ་ཁས་མི་འབུད། རྔུལ་ཐོན་པའི་ལས་མི་བྱ། འགྲངས་ཆེས་པ་དང་
ལྟོགས་ཆེས་པ་ན་མི་སྒོམ། ཟས་ཟ་བའི་དུས་སུ་རླུང་རོ་ཤད་ཀྱི་བུད་པ་དང༌།
འཕྲུལ་འཁོར་དྲང་པོར་བྱེད་པ་གལ་ཆེ། སྒ་དང༌། :ཨེར:(གཡེར་)མ་དང་། ཟ་
ཚོད་དང་། རི་སྒོག་དང༌། ཉ་ཤ་དང་། ཤ་རུལ་སུངས་དང་། ཆང་ཚ་སྐྱུར་
དང༌། ལན་ཚྭ་ཧ་ཅང་ཆེས་པ་ལ་སོགས་པ་ཐིག་ལེ་ཉམས་པའི་ཟས་སྤང༌། ལ་
གོང་ངམ་གངས་གོང་ལ་སོགས་པར་ཉལ་དགོས་པ་བྱུང་ན། ལུས་བཅོས་པའི་
གཏུམ་མོ་འཕྲུལ་འཁོར་བཅས་ནས།
དེའི་ངང་ནས་གཉིད་ལོག་པས་དྲོད་
རང་བབས་སུ་འབྱུང་བ་ཡིན་ནོ། །འགྲོ་འདུག་བྱེད་པའི་དུས་སུ་རྡོ་རྗེ་ཁུ་ཚུར་
བཅངས་པ་གནས་ཀ་མ་རུ་པར་བཅུག་སྟེ། སྟེང་འོག་གི་རླུང་གཟུང་ཕྱིན་པས།
གྲང་བ་མེད་པ་དང་། ལུས་དྲོ་བ་འབྱུང་ངོ་། །དེ་ལྟར་སྦྱོར་དངོས་རྗེས་གསུམ་
མ་འཁྲུལ་བའི་གཏུམ་མོ་ཉམས་སུ་བླངས་པས། རླུང་སེམས་མཁའ་འགྲོ་ཡབ་
ཡུམ་བཅུས་བྱིན་གྱིས་བརླབས་ནས། དྲོད་དང་བདེ་བ་དང་མི་རྟོག་པ་དང༌།
ལྷག་མཐོང་གི་རྟོགས་པ་འོད་གསལ་མཐའ་དབུས་མེད་པ་སྐྱེ་ཞིང་། མཐོང་
ལམ་གྱི་ཡེ་ཤེས་མངོན་དུ་བྱེད་ལ། རིམ་གྱིས་ས་བཅུ་གསུམ་པའི་གོ་འཕང་ཚེ་
འདི་ཉིད་ལ་ཐོབ་པ་དང་། རྟགས་བཅུ་དང་། ཡོན་ཏན་བརྒྱད་དང་། འདུ་
བ་གསུམ་དང༌། ཕྲིན་ལས་བཞི་དང༌། མངོན་ཤེས་ལྔ་ལ་སོགས་པ་ཐུན་མོང་
གི་ཡོན་ཏན་ཐམས་ཅད་ཐོགས་པ་མེད་པར་འབྱུང་ལ། འདུ་བ་རྣམ་པ་བཞིའི་
ནད་དྭངས། སྟོང་ཕྲག་བརྒྱད་ཅུའི་བགེགས་ཐམས་ཅད་ཞི། ཉོན་མོངས་པ་
དང་རྣམ་རྟོག་ཐམས་ཅད་རྩ་བ་ནས་འདག་པ་སྟེ། གཏུམ་མོ་ལམ་གྱི་གཞུང་
ཞིང་ཞེས་པ་ཡང་རྡོ་རྗེ་ཐེག་པའི་ལམ་གྱི་སྙིང་པོ་ལགས།
- 138
-

རི་ཁྲོད་པ་དར་མ་རྒྱལ་མཚན་གྱི་གསུང་།
དེ་ལས་ཀྱང་གཏུམ་མོ་ཞག་བདུན་མ་ནི། བོད་དུ་བྱུང་བའི་གཏུམ་མོ་ལ་
འདི་བས་ཡོན་ཏན་མྱུར་བ་མེད་པ་ཡིན་གསུངས་ཏེ། དེ་ལྟར་ཁོ་ན་བཞིན་
འདུག །སྔོན་འགྲོ་ལ་རས་ཐུབ་པ་མང་དུ་འབྱུང༌། དམིགས་པ་གསུམ་ཡན་ཆད་
ལ་རས་མི་ཐུབ་པ་མི་ཡོང་པར་འདུག །རྒས་པ་དང་། བུད་མེད་ལ་སོགས་པ་
རྟེན་དམན་པ་རྣམས་ཀྱིས་ཀྱང་རས་ཐུབ་པར་འདུག་གོ །གེགས་སྐྱོན་ཁམས་
ལྷོགས་པ་ལ་སོགས་པ་གང་ཡང་མི་འབྱུང་བར། ཁམས་ཀྱང་གཏུམ་མོ་རང་
རིགས་སོས་པར་འདུག་གོ །སྤྱིར་གཏུམ་མོ་ལས་ཀྱི་གཏུམ་མོ།
རྣལ་འབྱོར་གྱི་
གཏུམ་མོ། ལྷན་ཅིག་སྐྱེས་པའི་གཏུམ་མོ་གསུམ་ཡོད་པ་ལས། འདི་ལས་ཀྱི་
གཏུམ་མོ་ཡིན།
སྐྱེ་བ་དང་། ས་ལམ་ལུས་ལ་བགྲོད་པ་ཅུང་མི་ནུས་ལ། འདིས་ཡོན་ཏན་གྱི་སྣ་
ཁ་ཟིན་པ་དང་། གཏུམ་མོའི་གཞུང་འཁྲིད་བསྣན་ནས། བསྒོམས་པས་ཡོན་
ཏན་གོང་མ་ཐམས་ཅད་ཐོགས་པ་མེད་པར་འབྱུང་བ་ཡིན་ནོ། །
འདི་རང་རྐྱང་པས་ཀྱང་རྩ་མདུད་འཇིགས་པ་དང་། ཡེ་ཤེས་
ཐབས་མཆོག་ལམ་གྱི་སྙིང་པོ་གཏུམ་མོའི་གནད། །ཡོན་ཏན་མྱུར་བའི་
མིང་ཅན་ཞག་བདུན་མ། །སྐྱེས་བུ་དམ་པས་གུས་པར་གསོལ་བཏབ་ངོར། །བླ་
མའི་གསུང་བཞིན་དབྲི་བསྣན་མེད་པར་བཀོད། །འདི་བཀོད་དགེ་བས་མཁའ་
མཉམ་འགྲོ་བ་ཀུན། །ཆགས་པ་ཆེན་པོས་ཆགས་རྣམས་དག་གྱུར་ཅིང༌། །བདེ་
བས་བདེ་ཆེན་རྒྱལ་པོ་རབ་གྲུབ་སྟེ། །རང་ལ་གནས་པ་རང་གིས་མངོན་གྱུར་
ཤོག །གཏུམ་མོ་ཞག་བདུན་མའི་ཞལ་གདམས། ལྷན་ཅིག་སྐྱེས་པའི་ཐེམ་སྐས་
ཞེས་བྱ་བ། དགེ་བའི་གཤེས་གཉེན་ཨང་ཚོ་རི་ཁྲོད་པས་གསོལ་བ་གཏབ་པ་
ལ་བརྟེན་ནས། རྗེས་འཇུག་སློབ་མ་རྣམས་ཀྱི་ངོར